钦定古今图书集成/明伦汇编/官常典/第739卷 > 巫子秀
## 钦定古今图书集成/明伦汇编/官常典/第739卷 > 巫子秀

按《广东通志》：“子秀，兴宁人。家居罗冈，与诸贼巢穴近。
弘治癸亥，贼煽乱，子秀独能画策保其乡，又设奇略，
致贼死者百五十人，皆亲斩之，献馘于官，复请官兵尽灭其属。贼憾之，一夕围其家，子秀夫妇被执。贼先
杀其妇示子秀，欲逼跪。子秀厉声骂曰：‘死即死，尔肯
为逆屈耶’！遂被害，裂其尸。”